sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB EʼTIROF ETISh TOʻGʻRISIDA
(resolution, 2024-05-07)

Oʻzbekiston Respublikasi Vazirlar Mahkamasining “OʻzMADparranda-xolding” xolding kompaniyasini tugatish toʻgʻrisida” 2006-yil 28-oktabrdagi 221-son qarorini bajarish yuzasidan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb eʼtirof etilsin 1. Vazirlar Mahkamasining “Davlat tasarrufidan chiqarish va xususiylashtirish dasturlari amalga oshirilishini, xorijiy investitsiyalarni jalb etish faollashtirilishini taʼminlashga doir qoʻshimcha chora-tadbirlar toʻgʻrisida” 2002-yil 26-martdagi 97-son qaroriga (Oʻzbekiston Respublikasi QT, 2002-y., 3-son, 17-modda) 3-ilovaning 6-bandi. 3. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2003-yil 24-sentabrdagi 411-son qaroriga (Oʻzbekiston Respublikasi QT, 2003-y., 9-son, 88-modda) 1-ilovaning 6-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2005-yil 8-sentabrdagi 206-son qaroriga (Oʻzbekiston Respublikasi QT, 2005-y., 9-10-son, 48-modda) 1-ilovaning 18-bandi.
XALQARO SHARTNOMALARNI TASDIQLASH TOʻGʻRISIDA
(resolution, 2006-12-04)

“Xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. 2006-yilning 4-sentabrida Ostona shahrida (Qozogʻiston Respublikasi) imzolangan quyidagi xalqaro shartnomalar: Oʻzbekiston Respublikasi Hukumati hamda Qozogʻiston Respublikasi Hukumati oʻrtasida maxfiy axborotlarni oʻzaro muhofaza qilish toʻgʻrisidagi Bitim; 2001-yilning 16-noyabrida Oʻzbekiston Respublikasi Hukumati hamda Qozogʻiston Respublikasi Hukumati oʻrtasida Oʻzbekiston—Qozogʻiston davlat chegarasi orqali oʻtish punktlari toʻgʻrisidagi Bitim Protokoli tasdiqlansin. 2. Oʻzbekiston Respublikasi Tashqi ishlar vazirligi (V. Norov) mazkur qarorda qayd etib oʻtilgan xalqaro shartnomalar kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida Qozogʻiston Respublikasiga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin Oʻzbekiston Respublikasining ularda nazarda tutilgan majburiyatlari ijrosi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
OʻZBEKISTON RESPUBLIKASI TAShQI IShLAR VAZIRLIGI TAShKILIY TUZILMASIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi faoliyatini takomillashtirish chora-tadbirlari toʻgʻrisida” 2005-yil 16-fevraldagi PP-11s-sonli Qarorini ijro etish yuzasidan, shuningdek Oʻzbekiston Respublikasi Tashqi ishlar vazirligining boshqaruv tuzilmasini takomillashtirish va ish samaradorligini oshirish maqsadida: 1. Oʻzbekiston Respublikasi Tashqi ishlar vazirligi tuzilmasiga vazirning Oʻrta va Yaqin Sharq mamlakatlari bilan hamkorlikni rivojlantirish masalalari boʻyicha oʻrinbosari lavozimi kiritilsin. 2. Oʻzbekiston Respublikasi Tashqi ishlar vazirligining markaziy apparati tuzilmasi ilovaga* muvofiq tasdiqlansin. 3. “Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi faoliyatini takomillashtirish chora-tadbirlari toʻgʻrisida” 2005-yil 16-fevraldagi PP-11s-sonli Qaroriga oʻzgartish va qoʻshimchalar kiritish toʻgʻrisida” Oʻzbekiston Respublikasi Prezidentining 2005-yil 29-sentabrdagi PQ-192-sonli Qarorining 1-ilovasi oʻz kuchini yoʻqotgan deb hisoblansin. 4. Mazkur Qarorning ijrosini nazorat qilish Oʻzbekiston Respublikasi Prezidentining Davlat maslahatchisi R. S. Shamsiyev zimmasiga yuklansin.
VAZIRLIKLAR, IDORALAR, MUASSASALAR, KORXONALAR VA TASHKILOTLARDA TEMIR YOʻL TRANSPORTI SOHASIDA FAOLIYAT OLIB BORUVCHI XODIMLARNING TEMIR YOʻLLARDAN TEXNIK FOYDALANISH QOIDALARI HAMDA YOʻRIQNOMALARNI BILISHINI KOMISSIYA TUZIB TEKSHIRISHNI AMALGA OSHIRISH BOʻYICHA NIZOMNI TASDIQLASH HAQIDA
(resolution, 2026-03-25)

Oʻzbekiston Respublikasi Vazirlar Mahkamasining “Oʻzbekiston Respublikasi temir yoʻllarda yuk va yoʻlovchilar tashish xavfsizligini nazorat qilish Davlat inspeksiyasi faoliyatini takomillashtirish chora-tadbirlari toʻgʻrisida”gi 2004-yil 2-martdan 101-son qarorining 1-bandiga asosan buyuraman: 1. Ilova* qilinayotgan “Vazirliklar, idoralar, muassasalar, korxonalar va tashkilotlarda temir yoʻl transporti sohasida faoliyat olib boruvchi xodimlarning texnik foydalanish qoidalari hamda yoʻriqnomalarni bilishini komissiya tuzib tekshirishni amalga oshirish boʻyicha nizom” tasdiqlansin. 2. Ushbu buyruq Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiritilsin. 3. “Oʻzdavtemiryoʻlnazorat” inspeksiyasi boshligʻining “Korxona va tashkilotlarning oʻz faoliyatini temir yoʻl transporti sohasida amalga oshiruvchi xodimlarining texnik foydalanish qoidalari, yoʻriqnomalar talablarini bilishini komissiya tuzib tekshirish toʻgʻrisidagi” 2004-yil 10-iyundagi GI 1/6-7-9-son koʻrsatmasi, ushbu buyruq kuchga kirgach oʻz kuchini yoʻqotgan deb hisoblansin.
Alkogolli mahsulotlar quyish liniyalarini hisobga olish va foydalanishning yagona reyestrini yuritish boʻyicha nizomni tasdiqlash toʻgʻrisida
(resolution, 2014-06-09)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining “Alkogolli mahsulotlarni ishlab chiqarish va sotish samaradorligini oshirish boʻyicha qoʻshimcha chora-tadbirlar toʻgʻrisida”gi PQ-505-sonli qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. “Alkogolli mahsulotlar quyish liniyalarini hisobga olish va foydalanishning yagona reyestrini yuritish boʻyicha nizom” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
CHERNOGORIYA RESPUBLIKASINI TAN OLISH TOʻGʻRISIDA
(resolution, 2006-11-30)

2006-yil 21-mayda Chernogoriya Respublikasida boʻlib oʻtgan referendum yakunlari boʻyicha mazkur Respublika parlamenti 2006-yil 3-iyunda Chernogoriya Respublikasi mustaqilligi toʻgʻrisidagi Qaror va mustaqil Chernogoriya Respublikasi Deklaratsiyasini qabul qildi. Oʻzbekiston Respublikasi Konstitutsiyasining 10-moddasi va 93-moddasi birinchi qismining 3-bandiga muvofiq: 1. Chernogoriya Respublikasi alohida, suveren va mustaqil davlat sifatida tan olinsin. 2. Oʻzbekiston Respublikasi Tashqi ishlar vazirligi Chernogoriya Respublikasi bilan diplomatik munosabatlar oʻrnatish toʻgʻrisida muzokaralar oʻtkazsin va erishilgan ahdlashuvlarni tegishli hujjatlar bilan rasmiylashtirsin.
OʻZBEKISTON RESPUBLIKASI VAZIRLAR MAHKAMASINING REGLAMENTIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASINING “QONUNLAR LOYIHALARINI TAYYORLASh VA OʻZBEKISTON RESPUBLIKASI OLIY MAJLISINING QONUNChILIK PALATASIGA KIRITISh TARTIBI TOʻGʻRISIDA” 2006 YIL 11 OKTYABRDAGI OʻRQ-60-SON QONUNI)
(law, 2019-03-25)

Oʻzbekiston Respublikasining “Qonunlar loyihalarini tayyorlash va Oʻzbekiston Respublikasi Oliy Majlisining Qonunchilik palatasiga kiritish tartibi toʻgʻrisida” 2006-yil 11-oktabrdagi OʻRQ-60-son Qonuniga muvofiq Vazirlar Mahkamasi qaror qiladi: Vazirlar Mahkamasining 2005-yil 14-fevraldagi 62-son qarori (Oʻzbekiston Respublikasi QT, 2005-y., 2-son, 8-modda) bilan tasdiqlangan Oʻzbekiston Respublikasi Vazirlar Mahkamasining Reglamentiga ilovaga muvofiq oʻzgartirish va qoʻshimchalar kiritilsin. 1. 24-bandga “qonunlar loyihalari esa “Qonunlar loyihalarini tayyorlash va Oʻzbekiston Respublikasi Oliy Majlisining Qonunchilik palatasiga kiritish tartibi toʻgʻrisida”gi Oʻzbekiston Respublikasi Qonuni talablariga ham javob berishi kerak” soʻzlari qoʻshilsin. 2. 25-banddagi “Oʻzbekiston Respublikasi Qonunining 12-moddasida” soʻzlaridan keyin “hamda “Qonunlar loyihalarini tayyorlash va Oʻzbekiston Respublikasi Oliy Majlisining Qonunchilik palatasiga kiritish tartibi toʻgʻrisida”gi Oʻzbekiston Respublikasi Qonunining 27-moddasida” soʻzlari qoʻshilsin. 3. 28-bandning birinchi xatboshidagi “yuridik texnika” soʻzlari “qonunchilik texnikasi” soʻzlari bilan almashtirilsin.
BAHOLOVChILARNI TANLASh BOʻYIChA TANLOV OʻTKAZISh VA IJRO HARAKATLARINI AMALGA OShIRIShDA SUD IJROChILARI TOMONIDAN XATLANGAN MOL-MULKNI BAHOLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2015-12-28)

Oʻzbekiston Respublikasi Prezidentining 2006-yil 31-avgustdagi “Oʻzbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti faoliyatini yanada takomillashtirish chora-tadbirlari toʻgʻrisida”gi PQ-458-sonli qaroriga muvofiq Oʻzbekiston Respublikasi Davlat mulki qoʻmitasi va Adliya vazirligi qaror qiladi: 1. Baholovchilarni tanlash boʻyicha tanlov oʻtkazish va ijro harakatlarini amalga oshirishda sud ijrochilari tomonidan xatlangan mol-mulkni baholash tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan keyin oʻn kun oʻtgach kuchga kiradi.
MUDDATIDA TOʻLANMAGAN SOLIQLAR VA BUDJETGA MAJBURIY TOʻLOVLARNI QARZDOR KORXONA VA TAShKILOTLAR MOL-MULKI HISOBIDAN UNDIRIB OLISh TOʻGʻRISIDAGI XOʻJALIK SUDLARI QARORLARINI IJRO ETISh TOʻGʻRISIDAGI YOʻRIQNOMANI TASDIQLASh HAQIDAGI QARORGA OʻZGARTIRIShLAR KIRITISh TOʻGʻRISIDA
(resolution, 2012-10-20)

Oʻzbekiston Respublikasi Prezidentining 2006-yil 31-avgustdagi PQ–458-sonli qaroriga muvofiq Oʻzbekiston Respublikasi Adliya vazirligi, Oliy xoʻjalik sudi, Moliya vazirligi, Davlat soliq qoʻmitasi va Markaziy bank qaror qiladi: 1. Oʻzbekiston Respublikasi Adliya vazirligi, Oliy xoʻjalik sudi, Moliya vazirligi, Davlat soliq qoʻmitasi va Markaziy bank Boshqaruvining “Muddatida toʻlanmagan soliqlar va budjetga majburiy toʻlovlarni qarzdor korxona va tashkilotlar mol-mulki hisobidan undirib olish toʻgʻrisidagi xoʻjalik sudlari qarorlarini ijro etish toʻgʻrisidagi Yoʻriqnomani tasdiqlash haqida”gi 2003-yil 12-iyundagi 05-20-247, 01-226, 71, 01 va 230-V-sonli qaroriga (2003-yil 12-iyun, roʻyxat raqami 1250) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. “Muddatida toʻlanmagan soliqlar va budjetga majburiy toʻlovlarni qarzdor korxona va tashkilotlar mol-mulki hisobidan undirib olish toʻgʻrisidagi xoʻjalik sudlari qarorlarini ijro etish toʻgʻrisidagi yoʻriqnomani tasdiqlash haqida”gi qarorda: a) muqaddimadagi “2003-yil 21-yanvardagi “Davlat daromadiga oʻtkaziladigan mol-mulkni hisobga olish, baholash va sotish tartibi toʻgʻrisidagi nizomni tasdiqlash haqida”gi 36-sonli” degan soʻzlar “2004-yil 25-martdagi “Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisidagi nizomni tasdiqlash haqida”gi 140-sonli” degan soʻzlar bilan almashtirilsin; b) 3-banddagi “boʻlimlari” degan soʻz “boshqarmalari” degan soʻz bilan almashtirilsin; v) 2-banddagi “boʻlinmalari” degan soʻz “boʻlimlari” degan soʻz bilan almashtirilsin. 2. “Muddatida toʻlanmagan soliqlar va budjetga majburiy toʻlovlarni qarzdor korxona va tashkilotlar mol-mulki hisobidan undirib olish toʻgʻrisidagi xoʻjalik sudlari qarorlarini ijro etish toʻgʻrisida”gi Yoʻriqnomada: a) muqaddimadagi “2003-yil 21-yanvardagi “Davlat daromadiga oʻtkaziladigan mol-mulkni hisobga olish, baholash va sotish tartibi toʻgʻrisidagi nizomni tasdiqlash haqida”gi 36-sonli” degan soʻzlar “2004-yil 25-martdagi “Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisidagi nizomni tasdiqlash haqida”gi 140-sonli” degan soʻzlar bilan almashtirilsin; b) 21-bandda “boʻlimlari” degan soʻz “boshqarmalari” degan soʻz bilan almashtirilsin; v) 8, 11, 13, 18-bandlarda “boʻlinmasiga” degan soʻz “boʻlimiga” degan soʻz bilan almashtirilsin; g) 9, 12-bandlarda “boʻlinmasi” degan soʻz “boʻlimi” degan soʻz bilan almashtirilsin; d) 20-bandda “boʻlinmalari” degan soʻz “boʻlimlari” degan soʻz bilan almashtirilsin. 3. Yoʻriqnomaga ilovada: a) “boʻlimi” degan soʻz “boshqarmasi” degan soʻz bilan almashtirilsin; b) “boʻlinmasi” degan soʻz “boʻlimi” degan soʻz bilan almashtirilsin.
SAMARQAND VILOYATI MAHALLIY BUDJETINING GʻAZNA IJROSI HISOBI HAQIDAGI VAQTINChALIK QOIDALARNI TASDIQLASh TOʻGʻRISIDAGI QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2009-09-26)

Oʻzbekiston Respublikasining “Davlat budjetining gʻazna ijrosi toʻgʻrisida”gi Qonuni va Oʻzbekiston Respublikasi Prezidentining 2005-yil 27-dekabrdagi PQ-244-sonli “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2005-y., 52-son, 386-modda) 18-bandiga asosan Oʻzbekiston Respublikasi Moliya vazirligi va Markaziy bank Boshqaruvi qaror qiladi: 1. Oʻzbekiston Respublikasi Moliya vazirligi va Markaziy bank Boshqaruvining 2006-yil 12-iyuldagi 61 va 279-sonli “Samarqand viloyati mahalliy budjetining gʻazna ijrosi hisobi toʻgʻrisidagi Vaqtinchalik qoidalarni tasdiqlash haqida” qaroriga (2006-yil 24-iyul, roʻyxat raqami 1599 — Oʻzbekiston Respublikasi qonun hujjatlari toʻplami, 2006-y., 30-son, 296-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK ShAXSLAR TOMONIDAN ISTEʼMOL QILINGAN ELEKTR ENERGIYASI UChUN TOʻLOV MUDDATI OʻTGAN DEBITOR QARZLARNI MAJBURIY TARTIBDA UNDIRISh TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2017-09-11)

Oʻzbekiston Respublikasi Prezidentining 2006-yil 31-avgustdagi PQ-458-sonli qaroriga muvofiq Oʻzbekiston Respublikasi Davlat soliq qoʻmitasi, Oliy xoʻjalik sudi, Adliya vazirligi qaror qiladi: 1. Oʻzbekiston Respublikasi Davlat soliq qoʻmitasi, Oliy xoʻjalik sudi, Adliya vazirligi tomonidan 2005-yil 17-martdagi 2005-35, 103 va 20-21-3-sonli qarori bilan tasdiqlangan “Yuridik shaxslar tomonidan isteʼmol qilingan elektr energiyasi uchun toʻlov muddati oʻtgan debitor qarzlarni majburiy tartibda undirish toʻgʻrisida”gi Yoʻriqnomaga (2005-yil 6-aprel, roʻyxat raqami 1466) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgach kuchga kiradi. 1. Yoʻriqnomada: a) 12-bandda “boʻlimlari” degan soʻz “boshqarmalari” degan soʻz bilan almashtirilsin; b) 7, 9, 11, 15-bandlarda “boʻlinmasiga” degan soʻz “boʻlimiga” degan soʻz bilan almashtirilsin; v) 8, 10, 15-bandlarda “boʻlinmasi” degan soʻz “boʻlimi” degan soʻz bilan almashtirilsin; g) 12-bandda “boʻlinmalari” degan soʻz “boʻlimlari” degan soʻz bilan almashtirilsin. 2. Yoʻriqnomaga 3-ilovada: a) “boʻlinmasiga” degan soʻz “boʻlimiga” degan soʻz bilan almashtirilsin; b) “boʻlinmasi” degan soʻz “boʻlimi” degan soʻz bilan almashtirilsin. 3. Yoʻriqnomaga 4-ilovada: a) “boʻlimi” degan soʻz “boshqarmasi” degan soʻz bilan almashtirilsin; b) “boʻlinmasiga” degan soʻz “boʻlimiga” degan soʻz bilan almashtirilsin; v) “boʻlinmasi” degan soʻz “boʻlim” degan soʻz bilan almashtirilsin.
TEXNOGEN XAVF YUQORI BOʻLGAN ZONALAR DAVLAT KADASTRINI YURITISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA (OʻZBEKISTON RESPUBLIKASINING “XAVFLI IShLAB ChIQARISh OBYEKTLARINING SANOAT XAVFSIZLIGI TOʻGʻRISIDA” 2006 YIL 28 SENTYABRDAGI OʻRQ-57-SON QONUNI)
(law, 2006-11-22)

Oʻzbekiston Respublikasining “Xavfli ishlab chiqarish obyektlarining sanoat xavfsizligi toʻgʻrisida” 2006-yil 28-sentabrdagi OʻRQ-57-son Qonuniga muvofiq Vazirlar Mahkamasi qaror qiladi: Vazirlar Mahkamasining “Ayrim davlat kadastrlarini yuritish tartibi toʻgʻrisidagi nizomlarni tasdiqlash haqida” 2005-yil 30-iyundagi 152-son qarori (Oʻzbekiston Respublikasi QT, 2005-y., 6-7-son, 33-modda) bilan tasdiqlangan Texnogen xavf yuqori boʻlgan zonalar davlat kadastrini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 1. 5-band quyidagi tahrirda bayon qilinsin: “5. Oʻzbekiston Respublikasining “Xavfli ishlab chiqarish obyektlarining sanoat xavfsizligi toʻgʻrisida”gi Qonuniga muvofiq belgilangan xavfli ishlab chiqarish obyektlarida roʻy berishi mumkin boʻlgan texnogen hodisalar (yongʻinlar, portlashlar, xavfli zararli moddalarni tashqariga chiqarish, binolar, inshootlar, texnik qurilmalar va shu kabilar) zonalari hamda: a) radioaktiv moddalar va materiallar ishlab chiqariladigan, ulardan foydalaniladigan, ular qayta ishlanadigan, hosil boʻladigan, saqlanadigan, tashiladigan, yoʻq qilib tashlanadigan obyektlar; b) barcha turdagi sanoat elektr qurilmalari qoʻllanadigan obyektlar; v) gidrotexnika inshootlaridan, shu jumladan yirik korxonalar chiqindixonalari va tindirgichlaridan foydalaniladigan obyektlar; g) ionli nurlanishlar manbalaridan foydalaniladigan obyektlar; d) favqulodda vaziyatlarga (suv, gaz, issiqlik va elektr energiyasi taʼminotining toʻxtab qolishiga, uy-joy massivlarini suv bosishiga, kanalizatsiya va suvni tozalash tizimlarining ishdan chiqishiga) olib keluvchi buzilishlar (zararlanishlar) sodir boʻlishi mumkin boʻlgan obyektlar TXYuZDK obyektlari hisoblanadi”. 2. 6-bandning ikkinchi xatboshidagi, 12-bandning birinchi xatboshidagi, 26 va 28-bandlardagi, shuningdek Nizomga ilovadagi “xavfli ishlab chiqarish obyektlaridan” va “xavfli ishlab chiqarish obyektlari” soʻzlari tegishli ravishda “obyektlardan” va “obyektlar” soʻzlari bilan almashtirilsin. 3. 12-bandning ikkinchi xatboshidagi, 20-bandning ikkinchi xatboshidagi, 21-bandning sakkizinchi xatboshidagi, 22-bandning toʻrtinchi xatboshidagi, 26-banddagi “xavfli ishlab chiqarish obyektlarini”, “xavfli ishlab chiqarish obyektlarining”, “xavfli ishlab chiqarish obyektlaridagi”, “xavfli ishlab chiqarish obyektlari” soʻzlari tegishli ravishda “obyektlarni”, “obyektlarning”, “obyektlardagi”, “obyektlar” soʻzlari bilan almashtirilsin. 4. 21-bandning toʻrtinchi, beshinchi va oltinchi xatboshidagi, 22-bandning ikkinchi va uchinchi xatboshidagi “xavfli ishlab chiqarish obyektining”, “xavfli ishlab chiqarish obyektini” soʻzlari tegishli ravishda “obyektning”, “obyektni” soʻzlari bilan almashtirilsin.
YOʻL HARAKATI XAVFSIZLIGINI TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2016-03-01)

Transport vositalarini boshqarish chogʻida haydovchilarning mobil aloqa vositalaridan foydalanishi munosabati bilan avariyalar yuz berishi ehtimolini kamaytirish hamda fuqarolarning hayoti, sogʻligʻi va mol-mulkini himoya qilish maqsadida Vazirlar Mahkamasi qaror qiladi: 1. 2007-yil 1-yanvardan boshlab haydovchilarning transport vositasini boshqarish chogʻida telefondan foydalanishi taqiqlansin. 2. Oʻzbekiston Respublikasi Adliya vazirligi Ichki ishlar vazirligi, boshqa manfaatdor vazirliklar va idoralar bilan birgalikda 10 kun muddatda Vazirlar Mahkamasiga Oʻzbekiston Respublikasining Maʼmuriy javobgarlik toʻgʻrisidagi kodeksiga tegishli oʻzgartirish va qoʻshimchalar toʻgʻrisida takliflar kiritsin. 3. Oʻzbekiston Respublikasi Ichki ishlar vazirligi: bunday huquqbuzarliklarni baholashning aniq mezonlarini aniqlashni nazarda tutgan holda oʻn kun muddatda oʻz normativ hujjatlariga belgilangan tartibda oʻzgartirish va qoʻshimchalar kiritsin; mazkur qaror talablari avtomototransport vositalari haydovchilari va aholi eʼtiboriga belgilangan tartibda yetkazilishini, ular orasida zarur tushuntirish ishlari olib borilishini taʼminlasin. 4. Vazirlar Mahkamasining 2000-yil 11-dekabrdagi 472-son qarori (Oʻzbekiston Respublikasi QT, 2000-y., 12-son, 75-modda) bilan tasdiqlangan Yoʻl harakati qoidalarining 3.6-bandi quyidagi mazmundagi xatboshi bilan toʻldirilsin: “transport vositasini boshqarish chogʻida telefondan foydalanish”. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
OʻZBEKISTON RESPUBLIKASI HISOB PALATASI TOʻGʻRISIDAGI NIZOMGA OʻZGARTISh VA QOʻShIMChALAR KIRITISh TOʻGʻRISIDA
(decree, 2018-01-19)

Oʻzbekiston Respublikasi Prezidentining “Oʻzbekiston Respublikasi Hisob palatasi faoliyatini takomillashtirishga doir qoʻshimcha chora-tadbirlar toʻgʻrisida” 2006-yil 7-sentabrdagi PQ-460-sonli qaroriga muvofiq: 1. Oʻzbekiston Respublikasi Prezidentining “Oʻzbekiston Respublikasi Hisob palatasining faoliyatini tashkil qilishni takomillashtirish toʻgʻrisida” 2005-yil 4-apreldagi PF-3592-sonli Farmoni bilan tasdiqlangan Oʻzbekiston Respublikasi Hisob palatasi toʻgʻrisidagi nizomga ilovaga* muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasi Hisob palatasining raisi B.A. Musayev zimmasiga yuklansin.
KORXONALAR TASARRUFIDA QOLDIRILADIGAN, DAVLAT MULKINI DAVLAT TASARRUFIDAN ChIQARISh VA XUSUSIYLAShTIRIShDAN TUShGAN MABLAGʻLARDAN MAQSADLI FOYDALANILIShINI NAZORAT VA MONITORINGINI YURITISh QOIDALARIGA OʻZGARTIRIShLAR KIRITISh HAQIDA
(order, 2015-08-24)

Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida”gi PQ-244-son qarori (Oʻzbekiston Respublikasi Qonun hujjatlari toʻplami, 2005-yil, 52-son, 386-modda) va Oʻzbekiston Respublikasi Vazirlar Mahkamasining 2001-yil 31-dekabrdagi “Oʻzbekiston Respublikasining 2002-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida”gi 490-son qaroriga asosan buyuraman: 1. Korxonalar tasarrufida qoldiriladigan, davlat mulkini davlat tasarrufidan chiqarish va xususiylashtirishdan tushgan mablagʻlardan maqsadli foydalanilishini nazorat va monitoringini yuritish Qoidalari (2000-yil 28-iyun, roʻyxat raqami 940 — Meʼyoriy hujjatlar axborotnomasi, 2000-yil 12-son)ga ilovaga* muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida roʻyxatdan oʻtkazilgandan keyin oʻn kun muddat oʻtgach kuchga kiradi.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2020-07-09)

Oʻzbekiston Respublikasi Prezidentining “Qimmatli qogʻozlar bozorini yanada rivojlantirish chora-tadbirlari toʻgʻrisida” 2006-yil 27-sentabrdagi PQ-475-sonli qaroriga muvofiq: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (F.X. Otaxonov) zimmasiga yuklansin. 2. Oʻzbekiston Respublikasi Prezidentining “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida” 2002-yil 30-martdagi PF-3047-sonli Farmonining 8-bandi chiqarib tashlansin. 3. Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2005-yil 27-dekabrdagi PQ-244-sonli Farmoni 4-bandining toʻrtinchi xatboshidagi “stavka boʻyicha saqlab qolinsin” soʻzlaridan keyin “qimmatli qogʻozlar bozorida brokerlik faoliyatini yuritayotgan mikrofirmalar va kichik korxonalar bundan mustasno, ular yalpi daromadning 10 foizi miqdoridagi stavka boʻyicha yagona soliq toʻlaydilar” soʻzlari ilova qilinsin.